पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते खतरे के बीच वैक्सीनेशन की रफ्तार बढ़ी लेकिन कोवैक्सीन का स्टॉक खत्म होने से अब दोनों डोज नहीं लग पा रही है। कोविशील्ड वैक्सीन का स्टॉक भी कम है। गुरुवार को 8 हजार कोविशील्ड और 5 हजार कोवैक्सीन की डोज जिले में आएगी। वैक्सीन की किल्लत देखते हुए कलेक्टर भीम सिंह ने संचालनालय के अफसरों से चर्चा कर दूसरे जिलों में बचा हुआ स्टॉक ट्रांसफर करने का सुझाव दिया था। गुरुवार सुबह तक बिलासपुर और मुंगेली से टीके आ जाएंगे।
18 से अधिक उम्र के लोगों को 1 मई से वैक्सीन लगाई जा रही है, इसमें अब ग्रामीण इलाकों में अधिकांश इलाकों में अंत्योदय परिवारों में लोगों को वैक्सीन लगाई जा चुकी है। डीआईओ डॉ भानू पटेल ने बताया कि जिसमें साढ़े 9 हजार डोज मिले थे, जिसमें अभी 8 हजार 952 लोगों को वैक्सीन लगाई जा चुकी है। इसमें सिर्फ 548 वैक्सीन ही बची हुई है। बुधवार देर रात को राज्य सरकार ने 18 से अधिक उम्र के लोगों को वैक्सीन लगाने की प्रक्रिया को स्थगित कर दिया है। जिसके बाद गुरुवार को जिले में भी 18-44 उम्र के अंत्योदय टीकाकरण नहीं होने की बात कही जा रही है।
गुरुवार को इन सेंटरों में वैक्सीनेशन
मेडिकल कॉलेज परिसर, संत माइकल स्कूल, रामभाठा स्थित सामुदायिक स्वास्थ्य केन्द्र में कोविशील्ड और कोवैक्सीन, जतन सेंटर में को वैक्सीन, म्युनिसिपल स्कूल में कोविशील्ड की पहली और दूसरी डोज, केवड़ाबाड़ी स्थित भूपदेव स्कूल कोवीशील्ड पहली और दूसरी डोज, सिंधु भवन, मांगलिक भवन में कोवैक्सीन लगाई जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn